
[bookmark: _Hlk54684534]Vadovaudamasis Lietuvos Respublikos civilinės saugos įstatymo 15 straipsnio 2 dalies             4 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Biržų rajono savivaldybės administracijos direktoriaus 2020 m. kovo 24 d. įsakymu Nr. A-242 „Dėl Biržų rajono savivaldybės ekstremaliosios situacijos operacijų vadovo paskyrimo“ ir siekdamas užtikrinti COVID-19 ligos (koronaviruso infekcijos) plitimo prevenciją,
į p a r e i g o j u Savivaldybės institucijų, įstaigų, organizacijų ir įmonių bei kitų įstaigų, nepriklausomai nuo jų nuosavybės formos ir pavaldumo (toliau – įstaigos), vadovus apriboti fizinį kontaktą su lankytojais iš savivaldybių, kuriose sergamumas savivaldybėje per pastarąsias 14 dienų viršijo 500 naujų atvejų 100 tūkst. gyventojų arba teigiamų diagnostinių tyrimų dalis per 7 dienas viršijo  10 proc., išskyrus atvejus kai teikiamų paslaugų ir vykdomų funkcijų neįmanoma suteikti nuotoliniu būdu. 

